8. ΒΑΣΙΛΙΚΟΝ ΔΙΑΤΑΓΜΑ της 10/17 Οκτ. 1950 Περί εκτελέσεως των διατάξεων των παρ. 2 και 3 του άρθρ. 5 του Ν. υπ’ αριθ. 1475 «περί συστάσεως οργανισμού αποχετεύσεως της περιοχής πρωτευούσης». Έχοντες υπ’ όψιν το άρθρ. 9 του Ν. 1475 «περί συστάσεως οργανισμού αποχετεύσεως της περιοχής πρωτευούσης» ως και την υπ’ αριθ. 524/50 σύμφωνον γνώμην του Συμβουλίου Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ.1.-1.Οι Δήμαρχοι και οι Κοινοτάρχαι της περιοχής τέως Διοικήσεως Πρωτευούσης οίτινες θέλουσι μετέχει εις την εν παρ. 2 του άρθρ. 5 του Ν. 1475 «περί συστάσεως οργανισμού αποχετεύσεως της περιοχής πρωτευούσης» προβλεπομένην Συνέλευσιν ορίζονται δι’ αποφάσεως του Υπουργού των Δημοσίων Έργων βεβαιούσης ότι αι περιφέρειαι αυτών εμπίπτουσιν εις την περιοχήν των έργων. 2.Αι προσκλήσεις του Προέδρου της Δ.Ε. του Οργανισμού προς τα μέλη της Συνελεύσεως θ’ αναφέρωσι τον τόπον και τον χρόνον της συνελεύσεως, ως και το αντικείμενον της συνόδου. Άρθρ.2.-1.Αι εργασίαι της Συνελεύσεως συνεχίζονται μέχρις εξαντλήσεως των υπό συζήτησιν θεμάτων, της διαρκείας τούτων μη δυναμένης πάντως να υπερβή το 10ήμερον. 2.Η Συνέλευσις ευρίσκεται εν απαρτία παρόντων του ημίσεος πλέον ενός του όλου αριθμού των μελών, άλλως συγκαλείται εκ νέου εντός 5 ημερών, οπότε θεωρείται εν απαρτία οσαδήποτε των μελών και αν παρευρεθώσι. Αι πράξεις της Συνελεύσεως λαμβάνονται κατά πλειοψηφίαν των παρόντων μελών. Εν ισοψηφία εις τας περιπτώσεις της εκλογής δημοτικών και κοινοτικών εκπροσώπων εις την Διοικούσαν Επιτροπήν οι εκπρόσωποι ορίζονται δια κλήρου μεταξύ των λαβόντων ίσον αριθμόν ψήφων. Έκαστον των μελών δικαιούται να αναγράψη την γνώμην αυτού εις τα πρακτικά της Συνεδριάσεως. 3.Τας εργασίας της Συνελεύσεως διευθύνει ο Πρόεδρος της Δ.Ε. του Οργανισμού ή ο νόμιμος αυτού αναπληρωτής. 4.Χρέη Γραμματέως της Συνελεύσεως εκτελεί υπάλληλος του Οργανισμού οριζόμενος υπό του Προέδρου της Δ.Ε. Άρθρ.3.-Κατά την πρώτην, από της ισχύος του Ν. 1475 «περί συστάσεως οργανισμού αποχετεύσεως της περιοχής πρωτευούσης» σύνοδον της Συνελεύσεως προς εκλογήν δημοτικών και κοινοτικών εκπροσώπων εις την Διοικούσαν Επιτροπήν του Οργανισμού, την Συνέλευσιν καλεί ο Νομάρχης Αττικής εν τω Καταστήματι της Νομαρχίας, όστις και διευθύνει τας συνεδριάσεις, αναπληρούμενος εν απουσία ή κωλύματι υπό του νομίμου αναπληρωτού του, εφαρμοζομένων κατά τα λοιπά των διατάξεων του άρθρ. 2. Χρέη Γραμματέως εκτελεί υπάλληλος της Νομαρχίας Αττικής, οριζόμενος υπό του Νομάρχου. Εις τον αυτόν επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. (Αντί των σελ. 605-607) Σελ. 605-607(α) ΙΖ-51 Υπόνομοι Πρωτεύουσας 23.Η.α.8 23.Η.α.8 Υπόνομοι Πρωτεύουσας 